মুহাম্মদ সুবহি
মুহাম্মদ সুবহি (মিশরীয় আরবি: محمد صبحي‎, ইংরেজি: Mohamed Sobhy; জন্ম: ১৫ জুলাই ১৯৯৯) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লীগের শীর্ষ স্তর মিশরীয় প্রিমিয়ার লীগের ক্লাব জামালেক এবং মিশর অনূর্ধ্ব-২৩ দলের হয়ে গোলরক্ষক হিসেবে খেলেন। ২০১৯ সালে, সুবহি মিশর অনূর্ধ্ব-২৩ দলের হয়ে মিশরের বয়সভিত্তিক পর্যায়ে অভিষেক করেছিলেন। ব্যক্তিগতভাবে, সুবহি বেশ কিছু পুরস্কার জয়লাভ করেছেন, যার মধ্যে ২০১৯ আফ্রিকা অনূর্ধ্ব-২৩ কাপ অব নেশন্সের সেরা গোলরক্ষকের পুরস্কার জয় অন্যতম। দলগতভাবে, সুবহি এপর্যন্ত ৪টি শিরোপা জয়লাভ করেছেন, যার মধ্যে ৩টি জামালেকের হয়ে এবং ১টি মিশরের বয়সভিত্তিক দলের হয়ে জয়লাভ করেছেন।